《戏咏昌化县土风二首》
元代·方回

阔衣男子荷薪樵，瘿颈妇人昂髻髫。
巨石塞途饶荦确，荒村扃户故萧条。
水风骚屑雨非雨，溪涧复重桥复桥。
授粲割鲜何敢望，尚无漓酒与侬浇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。